Predkladacia  správa

Podľa §7 ods.1 zákona Národnej rady Slovenskej republiky č.566/1992Zb. o Národnej banke Slovenska v znení neskorších predpisov má mať Banková rada Národnej banky Slovenska jedenásť členov. Členmi bankovej rady sú guvernér, dvaja viceguvernéri a ôsmi ďalší členovia, z ktorých najviac traja nemusia byť v pracovnom pomere k Národnej banke Slovenska. Ďalších ôsmich členov bankovej rady podľa §7 ods.3 uvedeného zákona vymenúva a odvoláva vláda Slovenskej republiky na návrh guvernéra Národnej banky Slovenska.
Vzhľadom na to, že je nevyhnutné plynule zabezpečovať plnenie všetkých funkcií a úloh Národnej banky Slovenska, ktoré jej vyplývajú zo zákona Národnej rady Slovenskej republiky č.566/1992Zb. o Národnej banke Slovenska v znení neskorších predpisov, je potrebné doplniť bankovú radu na zákonom predpokladaný počet. 
Z uvedených dôvodov v súlade s §7 ods.3 zákona Národnej rady Slovenskej republiky č.566/1992Zb. o Národnej banke Slovenska v znení neskorších predpisov odporúčam vláde Slovenskej republiky vymenovať za člena Bankovej rady Národnej banky Slovenska Ing. Štefana Králika, ktorý pôsobil v Národnej banke Slovenska od jej vzniku na rôznych riadiacich pozíciách.